+-----------------------------------------------------------------------+
| การจัดการ                                                              |
+-----------------------------------------------------------------------+

(1) โครงสร้างการจัดการของบริษัท

โครงสร้างการจัดการของบริษัท ประกอบด้วยคณะกรรมการทั้งหมด 3 ชุด คือ คณะกรรมการบริษัท
คณะกรรมการตรวจสอบ และคณะกรรมการสรรหาและพิจารณาค่าตอบแทน

  ขอบเขตและอำนาจหน้าที่ของคณะกรรมการแต่ละชุดมีดังนี้

1.  คณะกรรมการบริษัท

ประกอบด้วยกรรมการทั้งสิ้น 9 ท่าน โดยมีอำนาจหน้าที่
ดูแลและจัดการให้การดำเนินการของบริษัทเป็นไปตามกฎหมาย วัตถุประสงค์ และข้อบังคับของบริษัท
ตลอดจนมติที่ประชุมผู้ถือหุ้น รักษาผลประโยชน์ของบริษัทบนพื้นฐานของหลักการกำกับดูแลกิจการที่ดี
รวมทั้งกำหนดนโยบายและทิศทางการดำเนินงานของบริษัทให้เป็นไปตามนโยบายที่กำหนดไว้อย่างมีประสิทธิภาพเพื่อเพิ่มมูลค่าสูงสุดให้แก่กิจการและผู้ถือหุ้น

ทั้งนี้คณะกรรมการอาจมอบหมายให้กรรมการคนหนึ่งหรือหลายคน หรือบุคคลอื่นใด
ปฏิบัติการอย่างใดอย่างหนึ่งแทนคณะกรรมการก็ได้

รายชื่อและตำแหน่งของกรรมการบริษัท ณ วันที่ 31 ธันวาคม 2551
และจำนวนครั้งที่กรรมการแต่ละรายเข้าร่วมประชุมจากการประชุมในปี 2551 รวมทั้งสิ้น 12 ครั้ง
มีดังต่อไปนี้

 ชื่อ-สกุล ตำแหน่ง จำนวนครั้งที่เข้าร่วมประชุม

นายกีรติ อัสสกุล ประธานกรรมการ และกรรมการผู้จัดการ 11 / 12 

นายสถาพร จิระศรีรังสรรค์ รองประธานกรรมการและผู้จัดการฝ่ายผลิต 11 / 12

นายวรกานต์ ชูโต กรรมการอิสระ และประธานคณะกรรมการตรวจสอบ 11 / 12 

นายชัชวิน เจริญรัชต์ภาคย์ กรรมการอิสระ กรรมการตรวจสอบ 12 / 12

และประธานคณะกรรมการสรรหาและ

พิจารณาค่าตอบแทน

นายธัชพล โปษยานนท์ กรรมการอิสระ และกรรมการตรวจสอบ 8 / 12

นายชัยประนิน วิสุทธิผล กรรมการอิสระ และกรรมการตรวจสอบ 12 / 12 

นายแมทธิว กิจโอธาน กรรมการอิสระ 11 / 12 

นายจักรี ฉันท์เรืองวณิชย์ กรรมการ และกรรมการสรรหาและ 11 / 12

 พิจารณาค่าตอบแทน

นายนภัสถ์ อัสสกุล กรรมการ และกรรมการสรรหาและ 11 / 12 พิจารณาค่าตอบแทน

โดยมี นายวิโรจน์ ชูโชติถาวร เป็นเลขานุการบริษัท

อนึ่ง นายสถาพร จิระศรีรังสรรค์ ได้ลาออกจากตำแหน่งกรรมการบริษัทมีผลตั้งแต่วันที่ 20 กุมภาพันธ์ 2552 และนายกีรติ อัสสกุล ได้ลาออกจากตำแหน่งกรรมการผู้จัดการ (โดยยังคงดำรงตำแหน่งประธานกรรมการ) มีผลตั้งแต่วันที่ 1 มีนาคม 2552 ที่ประชุมคณะกรรมการบริษัท ครั้งที่ 2/2552 เมื่อวันที่ 24 กุมภาพันธ์ 2552 ได้มีมติเอกฉันท์เลือกตั้ง นางศันสนีย์ สุภัทรวณิชย์ เป็นกรรมการบริษัทแทนนายสถาพร จิระศรีรังสรรค์ มีผลตั้งแต่วันที่ 25 กุมภาพันธ์ 2552 และได้มีมติเอกฉันท์แต่งตั้งนางศันสนีย์ สุภัทรวณิชย์ เป็นกรรมการผู้จัดการ มีผลตั้งแต่วันที่ 1 มีนาคม 2552 

2.  คณะกรรมการตรวจสอบ

ประกอบด้วยกรรมการอิสระจำนวน 4 ท่าน
มีหน้าที่กำกับดูแลกิจการตามแนวทางของตลาดหลักทรัพย์แห่งประเทศไทย
โดยดูแลให้บริษัทมีระบบการควบคุมภายในที่เหมาะสมและมีประสิทธิภาพ
ดูแลรายงานการเงินของบริษัทให้ตรงกับความเป็นจริง ครบถ้วน เพียงพอและเชื่อถือได้
รวมทั้งเสนอแต่งตั้งผู้สอบบัญชีของบริษัท
ดูแลให้บริษัทปฏิบัติตามข้อกำหนดและกฎหมายที่เกี่ยวข้องและดูแลไม่ให้เกิดความขัดแย้งทางผลประโยชน์

คณะกรรมการตรวจสอบของบริษัท ณ วันที่ 31 ธันวาคม 2551 ประกอบด้วย

 นายวรกานต์ ชูโต ประธานคณะกรรมการตรวจสอบ 

 นายชัชวิน เจริญรัชต์ภาคย์ กรรมการตรวจสอบ 

นายธัชพล โปษยานนท์ กรรมการตรวจสอบ

นายชัยประนิน วิสุทธิผล กรรมการตรวจสอบ

โดยนายชัชวิน เจริญรัชต์ภาคย์ เป็นกรรมการตรวจสอบซึ่งมีความรู้และประสบการณ์เพียงพอที่จะทำหน้าที่ในการสอบทานความน่าเชื่อถือของงบการเงิน 

3.  คณะกรรมการสรรหาและพิจารณาค่าตอบแทน

ประกอบด้วยกรรมการจำนวน 3 ท่าน มีหน้าที่ช่วยคณะกรรมการ
ดำเนินการสรรหาและคัดเลือกบุคคลที่เหมาะสมและสมควรได้รับการคัดเลือกเข้ามาเป็นกรรมการบริษัท
เพื่อเสนอต่อที่ประชุมกรรมการบริษัท และ/หรือที่ประชุมผู้ถือหุ้นให้พิจารณา และกำหนดหลักเกณฑ์
และ/หรือทบทวนหลักการ รวมทั้งดูแลจัดทำนโยบายและรูปแบบ
ของการพิจารณาค่าตอบแทนและผลประโยชน์ตอบแทนที่เป็นธรรม
และสมเหตุสมผลสำหรับคณะกรรมการบริษัท คณะกรรมการเฉพาะเรื่องชุดต่างๆ
และกรรมการผู้จัดการ โดยกำหนดให้สอดคล้องกับหน้าที่และความรับผิดชอบของกรรมการแต่ละคน
และคำนึงถึงผลการดำเนินงานและสถานะทางการเงิน และกลยุทธ์ในการดำเนินธุรกิจของบริษัทด้วย

คณะกรรมการสรรหาและพิจารณาค่าตอบแทน ณ วันที่ 31 ธันวาคม 2551 ประกอบด้วย

นายชัชวิน เจริญรัชต์ภาคย์ ประธานคณะกรรมการสรรหาและพิจารณาค่าตอบแทน

นายจักรี ฉันท์เรืองวณิชย์ กรรมการสรรหาและพิจารณาค่าตอบแทน

นายนภัสถ์ อัสสกุล กรรมการสรรหาและพิจารณาค่าตอบแทน

รายชื่อและตำแหน่งของผู้บริหาร 4 รายแรกนับจากกรรมการผู้จัดการ ลงมา

ชื่อ-สกุล ตำแหน่ง

  --------------------------------- -------------------------------------
  1. นายกีรติ อัสสกุล                   ประธานกรรมการ และกรรมการผู้จัดการ

  2. นายสถาพร จิระศรีรังสรรค์           รองประธานกรรมการ และผู้จัดการฝ่ายผลิต

  3. นายสุพจน์ ศรีอุดมพร                ผู้จัดการฝ่ายการตลาดและการขาย

  4. นายสมพร เต็มอุดมสมบูรณ์            ผู้ช่วยผู้จัดการฝ่ายผลิต

  5. นายวิโรจน์ ชูโชติถาวร              ผู้จัดการส่วนวางแผนองค์กร

  6. นางจันตนา ศรีสมานไมตรี            ผู้จัดการส่วนบัญชีและการเงิน

  7. นายกาลัญญู ลีละวัฒน์                ผู้จัดการส่วนพัฒนาธุรกิจ

  8. นางวัลลภา ชุตินาทรังสี              ผู้จัดการส่วนบริหารทรัพยากรบุคคลและธุรการ

  9. นายไชยยันต์ กิจมีรัศมีโยธิน           ผู้จัดการส่วนเทคโนโลยีสารสนเทศ

  10. นางสาวพจนารถ เพ็ชรวิจิตร         ผู้จัดการส่วนการตลาดภูมิภาค

  11. นายสุรเดช เลิศวัฒนะพงษ์ชัย         ผู้จัดการส่วนการผลิต 1

  12. นายวัลลภ สุภภัค                  ผู้จัดการส่วนการผลิต 3

  13. นายไพรวัลย์ ไพบูลย์               ผู้จัดการส่วนวิศวกรรม

  14. นายเริง ชัยวิเชียร                ผู้จัดการส่วนวางแผนการผลิตและจัดหา

  15. นายวิศรุต ศีติสาร                 ผู้จัดการส่วนการตลาด

  16. นางสาวสุวรรณ ลัญจนเสถียรชัย       ผู้จัดการส่วนการตลาดภูมิภาค

  17. นาย อนิล กุรมุกต์ วาสวานี          ผู้จัดการส่วนการตลาดภูมิภาค

  18. นางดวงมณี คำตาเทพ              ผู้จัดการส่วนการตลาดภูมิภาค

  19. นายสุเมธ ประสงค์พงษ์ชัย           ผู้จัดการส่วนการตลาดภูมิภาค

  20. นางสาวณัฏฐนันท์ ตัณฑวิเชียร         ผู้จัดการส่วนขายในประเทศ
  --------------------------------- -------------------------------------

(2) การสรรหากรรมการและผู้บริหาร

ที่ประชุมผู้ถือหุ้นเป็นผู้เลือกตั้ง และกำหนดจำนวนคณะกรรมการบริษัท
โดยคณะกรรมการจะต้องมีไม่น้อยกว่า 5 คน
และคณะกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
ในการแต่งตั้งกรรมการจะต้องได้รับมติจากที่ประชุมผู้ถือหุ้นด้วยคะแนนเสียงข้างมากของจำนวนเสียงทั้งหมดของผู้ถือหุ้นที่มาประชุมและมีสิทธิออกเสียงลงคะแนน

ในกรณีที่ตำแหน่งกรรมการว่างลงเพราะสาเหตุอื่นนอกจากถึงคราวออกตามวาระให้คณะกรรมการ
เลือกบุคคลซึ่งมีคุณสมบัติเข้าเป็นกรรมการแทน เว้นแต่วาระของกรรมการจะเหลือน้อยกว่า 2 เดือน

คณะกรรมการบริษัทประกอบด้วยกรรมการอิสระและกรรมการที่เป็นตัวแทนผู้ถือหุ้น
การคัดเลือกและสรรหากรรมการ จะพิจารณาจากผู้ที่มีคุณสมบัติเหมาะสม ดังนี้

-   เป็นผู้ที่มีความเป็นอิสระ

-   มีความรับผิดชอบต่อผลของการปฏิบัติงานในหน้าที่

-   มีความรู้ความเข้าใจในการดำเนินธุรกิจเป็นอย่างดี

-   เป็นผู้มีความรู้ความสามารถ มีประสบการณ์ในการทำงาน
    มีเครือข่ายที่จะเอื้ออำนวยประโยชน์ต่อการดำเนินการของบริษัท

-   มีวิสัยทัศน์ที่กว้างไกลพอที่จะนำบริษัทไปในทิศทางที่จะทำให้บริษัทประสบผลสำเร็จตามที่ตั้งเป้าหมายไว้

-   มีเวลาเพียงพอในการดูแลการดำเนินธุรกิจ และติดตามการดำเนินงานของบริษัทได้
    โดยเอื้อประโยชน์สูงสุดต่อผู้ถือหุ้นทุกคนอย่างเท่าเทียมกัน

หลักเกณฑ์การคัดเลือกกรรมการนั้นกำหนดให้คณะกรรมการและผู้ถือหุ้นสามารถเสนอชื่อบุคคลที่เหมาะสมให้คณะกรรมการสรรหาและพิจารณาค่าตอบแทนพิจารณา
โดยบุคคลที่ถูกเสนอชื่อดังกล่าวต้องมีคุณสมบัติตามข้อกำหนดของคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย

  สัดส่วนกรรมการที่เป็นตัวแทนผู้ถือหุ้น ไม่มีกำหนดไว้ในข้อบังคับของบริษัท

(3) ค่าตอบแทนกรรมการและผู้บริหาร

  (3.1) ผลตอบแทนที่เป็นตัวเงิน

(ก) ในปี 2551 บริษัทจ่ายค่าตอบแทนกรรมการ 9 ราย เป็นเงินรวม 4,159,200 บาท
ค่าตอบแทนคณะกรรมการตรวจสอบ 4 ราย เป็นเงิน 747,600 บาท
และค่าตอบแทนคณะกรรมการสรรหาและพิจารณาค่าตอบแทน 3 ราย เป็นเงิน 475,200 บาท
โดยแบ่งเป็นผลตอบแทนในฐานะกรรมการแต่ละราย ดังนี้

ชื่อ-สกุล ตำแหน่ง ผลตอบแทนในฐานะกรรมการ(บาท)

นายกีรติ อัสสกุล ประธานกรรมการ และกรรมการผู้จัดการ 375,600 

นายสถาพร จิระศรีรังสรรค์ รองประธานกรรมการและผู้จัดการฝ่ายผลิต 225,600

นายวรกานต์ ชูโต กรรมการอิสระ และประธานกรรมการตรวจสอบ 548,400 

นายชัชวิน เจริญรัชต์ภาคย์ กรรมการอิสระ กรรมการตรวจสอบ 698,400

และประธานกรรมการสรรหาและ พิจารณาค่าตอบแทน

นายธัชพล โปษยานนท์ กรรมการอิสระ และกรรมการตรวจสอบ 511,200

นายชัยประนิน วิสุทธิผล กรรมการอิสระ และกรรมการตรวจสอบ 511,200

นายแมทธิว กิจโอธาน กรรมการอิสระ 333,600

นายจักรี ฉันท์เรืองวณิชย์ กรรมการ และกรรมการสรรหาและ 477,600 พิจารณาค่าตอบแทน

นายนภัสถ์ อัสสกุล กรรมการ และกรรมการสรรหาและ 477,600

พิจารณาค่าตอบแทน

สำหรับกรรมการบริหาร และผู้บริหารของบริษัท ได้รับค่าตอบแทนเป็นเงินเดือน ค่าครองชีพ
เงินรางวัลจากบริษัท ในปีที่ผ่านมารวม 36,440,501.71 บาท

บริษัทจัดตั้งกองทุนสำรองเลี้ยงชีพสำหรับพนักงาน
ในอัตราส่วนการจ่ายเงินสมทบจากส่วนของบริษัทร้อยละ 5 ส่วนของพนักงานอีกร้อยละ 5
โดยในปีที่ผ่านมา บริษัทจ่ายเงินสมทบกองทุนสำรองเลี้ยงชีพให้ผู้บริหาร (4 รายแรกนับจาก
กรรมการผู้จัดการ) ทั้งสิ้น เป็นเงิน 1,459,401 บาท

  (3.2) ค่าตอบแทนอื่น

ไม่มี

(4) การกำกับดูแลกิจการ

บริษัทได้กำหนดหลักเกณฑ์การกำกับดูแลกิจการตามหลักบรรษัทภิบาลขึ้นใช้เป็นแนวทางในการดำเนินกิจการ
เพื่อธำรงและส่งเสริมการบริหารธุรกิจด้วยความเที่ยงธรรมและโปร่งใส
พร้อมให้มีการตรวจสอบได้ทุกเมื่อ
บริษัทตระหนักถึงหน้าที่และความรับผิดชอบที่มีต่อผู้มีส่วนได้ส่วนเสียทั้งหมด
ทั้งยังมุ่งมั่นที่จะรักษาความสุจริตอย่างยิ่งยวดและรับผิดชอบต่อสิ่งแวดล้อม
บริษัทให้ความสำคัญอย่างยิ่งต่อการลดของเสีย การนำวัสดุกลับไปใช้ใหม่ การใช้ซ้ำ
และการควบคุมมลพิษ

หลักการกำกับดูแลกิจการที่ดีใช้เป็นแนวทางเพื่อให้บุคลากรทุกระดับของบริษัทได้ยึดถือเป็นหลักปฏิบัติ
โดยคณะกรรมการ ผู้บริหาร พนักงาน ได้รับทราบ และตกลงถือปฏิบัติร่วมกัน

คณะกรรมการบริษัทมีความรับผิดชอบต่อผู้ถือหุ้น
กรรมการแต่ละคนถือเป็นตัวแทนของผู้ถือหุ้นทั้งหมดและต้องดำรงความเป็นอิสระในการกำกับดูแลให้การดำเนินงานของบริษัทเป็นไปเพื่อประโยชน์ของผู้ถือหุ้นและผู้มีส่วนได้ส่วนเสียทั้งปวง

คณะกรรมการมีหน้าที่และความรับผิดชอบกำหนดนโยบายและทิศทางการดำเนินธุรกิจของบริษัทให้อยู่ภายใต้ความเสี่ยงในระดับที่สามารถบริหารจัดการได้
คณะกรรมการอาจมอบหมายหน้าที่และความรับผิดชอบในการบริหารงานต่อไปยังคณะผู้บริหารของบริษัท

คณะผู้บริหารมีหน้าที่ต้องบริหารบริษัทด้วยความสุจริตและระมัดระวัง
ให้เป็นไปตามวัตถุประสงค์ของบริษัทภายใต้กฎหมายที่เกี่ยวข้อง
โดยต้องปฏิบัติตามข้อบังคับของบริษัทและมติของคณะกรรมการ

คณะกรรมการมีหน้าที่กำกับดูแลการดำเนินงานของคณะผู้บริหาร
ทบทวนและให้ความเห็นชอบแผนกลยุทธ์และนโยบายหลักๆ ของบริษัท
รวมทั้งกำหนดให้มีระบบการควบคุมภายในซึ่งรวมถึงกระบวนการตรวจสอบภายในและการบริหารความเสี่ยงที่มีประสิทธิผล
ทั้งนี้ เพื่อให้มั่นใจว่ากระบวนการดำเนินงานของบริษัทมีประสิทธิภาพและโปร่งใส
กระทำเพื่อผลประโยชน์ของผู้มีส่วนได้ส่วนเสียทั้งหมด
ตามหลักบรรษัทภิบาลเพื่อเพิ่มมูลค่าให้แก่กิจการ และผู้ถือหุ้นในระยะยาว

สิทธิของผู้ถือหุ้น

บริษัทเคารพสิทธิของผู้ถือหุ้นและปฏิบัติต่อผู้ถือหุ้นทุกคนอย่างเสมอภาคและเท่าเทียมกัน
ซึ่งเป็นไปตามกฎหมายและข้อกำหนดของทางการ เพื่ออำนวยความสะดวกต่อผู้ถือหุ้น
บริษัทดำเนินจัดการประชุมโดยใช้วิธีการที่ง่ายไม่สลับซับซ้อน

ผู้ถือหุ้นมีสิทธิเข้าร่วมประชุมผู้ถือหุ้นทุกคราวที่จัดขึ้น
โดยบริษัทได้จัดส่งหนังสือเชิญประชุมพร้อมเอกสารประกอบการประชุมล่วงหน้าก่อนวันประชุมตามหลักเกณฑ์ของตลาดหลักทรัพย์แห่งประเทศไทย
เอกสารดังกล่าวรวมถึงรายละเอียดวาระการประชุม
และความเห็นของคณะกรรมการในวาระต่างๆเพื่อให้ที่ประชุมผู้ถือหุ้นพิจารณาก่อนวันประชุม

ผู้ถือหุ้นทุกคนมีสิทธิเข้าประชุมผู้ถือหุ้นเพื่อลงคะแนนเสียง
และหากเป็นความประสงค์ของผู้ถือหุ้นก็อาจจะมอบหมายให้ตัวแทนมาร่วมประชุมก็ได้
หรืออาจจะมอบสิทธิการเข้าร่วมการประชุมให้กรรมการอิสระของบริษัทเป็นผู้แทนและลงคะแนนเสียงตามต้องการก็ได้
สำหรับการลงคะแนนเสียงให้ถือว่าแต่ละหุ้นเท่ากับคะแนนเสียงหนึ่งคะแนน
และหุ้นทุกหุ้นมีสิทธิเท่าเทียมกัน

ผู้ถือหุ้นของบริษัทสามารถลงทะเบียนเพื่อเข้าร่วมการประชุมได้ 2 ชั่วโมงก่อนถึงกำหนดการประชุม
ประธานที่ประชุมดำเนินการประชุมตามลำดับวาระที่แจ้งในหนังสือนัดประชุม
และเปิดโอกาสให้ผู้ถือหุ้นได้ซักถามและแสดงความคิดเห็นเรื่องต่างๆในแต่ละวาระอย่างเต็มที่

นอกจากนั้นผู้ถือหุ้นรวมกันนับจำนวนหุ้นได้ไม่น้อยกว่า 1 ใน 5 ของจำนวนหุ้นที่จำหน่ายได้ทั้งหมด
หรือผู้ถือหุ้นไม่น้อยกว่า 25 คน ซึ่งมีหุ้นนับรวมกันได้ไม่น้อยกว่า 1 ใน 10
ของจำนวนหุ้นที่จำหน่ายได้ทั้งหมด
จะเข้าชื่อกันทำหนังสือขอให้คณะกรรมการเรียกประชุมผู้ถือหุ้นเป็นการประชุมวิสามัญเมื่อใดก็ได้
แต่ต้องระบุเหตุผลในการที่ขอให้เรียกประชุมไว้ให้ชัดเจนในหนังสือดังกล่าวด้วย
บริษัทยังได้เปิดโอกาสให้ผู้ถือหุ้นเสนอวาระการประชุม
และเสนอชื่อบุคคลเพื่อเข้ารับการเลือกตั้งเป็นกรรมการบริษัทในการประชุมสามัญผู้ถือหุ้นประจำปี
โดยได้ประกาศกฎเกณฑ์และขั้นตอนการเสนอวาระในเวบไซต์ของบริษัทและของตลาดหลักทรัพย์แห่งประเทศไทย

บริษัทจัดให้มีการบันทึกรายงานการประชุมผู้ถือหุ้นที่ครบถ้วน ถูกต้อง
และจัดเก็บบันทึกการประชุมดังกล่าวเพื่อให้ผู้ถือหุ้นและผู้ที่เกี่ยวข้องสอบทานและตรวจสอบได้ตลอดเวลา

สิทธิของผู้มีส่วนได้ส่วนเสีย

บริษัทดำเนินธุรกิจด้วยความรับผิดชอบและคำนึงถึงผลประโยชน์ของผู้มีส่วนได้ส่วนเสียทุกฝ่ายเป็นสำคัญ
เพื่อแสดงเจตจำนงเรื่องนี้
บริษัทจึงมอบหมายให้คณะกรรมการกำหนดระบบเพื่อดูแลและพิทักษ์ผลประโยชน์ของผู้มีส่วนได้ส่วนเสียทั้งหมดอย่างเป็นธรรม
และควบคุมให้มีการปฏิบัติตามระบบที่กำหนดไว้

บริษัทได้กำหนดจรรยาบรรณในการดำเนินธุรกิจของบริษัทขึ้น เพื่อให้คณะกรรมการ
ผู้บริหารและพนักงานทุกคนรับทราบและถือปฏิบัติ
รวมทั้งได้แจกจ่ายให้พนักงานเพื่อใช้เป็นแนวทางในการปฏิบัติงาน ส่วนประเด็นอื่นๆ ที่เกี่ยวข้อง
บริษัทสื่อสารกับพนักงานทางจดหมายข่าวและเว็บไซต์ภายใน (Intranet) ทั้งนี้
บริษัทได้มอบหมายให้แผนกบริหารทรัพยากรบุคคลทำหน้าที่ดูแลให้พนักงานปฏิบัติตามหลักจรรยาบรรณในการดำเนินธุรกิจและหลักบรรษัทภิบาล
โดยรายงานผลต่อคณะกรรมการเป็นระยะๆ
เพื่อให้มั่นใจว่าพนักงานทุกระดับปฏิบัติตามหลักจรรยาบรรณของบริษัทและหลักบรรษัทภิบาลอย่างเคร่งครัด

บริษัทกำหนดแนวทางในการปฏิบัติตามหลักบรรษัทภิบาลไว้ดังนี้

-   ผู้ถือหุ้น บริษัทมุ่งมั่นในการดำเนินธุรกิจอย่างสุจริต
    โดยคำนึงถึงการเจริญเติบโตและมีผลกำไรในระยะยาว
    เพื่อสร้างเสริมมูลค่าสูงสุดให้บริษัทและผู้ถือหุ้น

-   ลูกค้า บริษัทให้ความสำคัญอย่างยิ่งยวดต่อความพึงพอใจของลูกค้า
    ด้วยการเสนอสินค้าและบริการที่มีคุณภาพดีเยี่ยมในระดับราคาที่เหมาะสม

-   คู่ค้า บริษัทปฏิบัติต่อคู่ค้าตามเงื่อนไขการค้า รวมทั้งปฏิบัติตามสัญญาอย่างเคร่งครัด
    โดยคำนึงถึงความเสมอภาคและความซื่อสัตย์ในการดำเนินธุรกิจ
    รวมถึงผลประโยชน์โดยสุจริตร่วมกัน

-   คู่แข่งทางการค้า
    บริษัทยึดถือและปฏิบัติตามกรอบกติกาการแข่งขันทางการค้าที่เป็นธรรมและเป็นที่ยอมรับ
    บริษัทจะไม่ใช้วิธีการที่ขัดกับจริยธรรมเพื่อเอาชนะหรือทำลายคู่แข่ง

-   เจ้าหนี้ บริษัทรักษาและปฏิบัติตามเงื่อนไขข้อตกลงที่กระทำไว้กับเจ้าหนี้อย่างเคร่งครัด

-   พนักงาน บริษัทเชื่อว่าพนักงานเป็นทรัพยากรที่มีค่าที่สุดของบริษัท
    จึงจัดให้มีการฝึกอบรมและพัฒนาอย่างต่อเนื่องเพื่อให้พนักงานมีทักษะที่จำเป็นสำหรับการปฏิบัติงานและการสร้างความพึงพอใจให้ลูกค้า
    บริษัทเชื่อมั่นในการให้โอกาสในการจ้างงาน การปฏิบัติต่อพนักงานอย่างเท่าเทียม เป็นธรรม
    และให้ผลตอบแทนที่เหมาะสม นอกจากนี้
    บริษัทยังมุ่งมั่นที่จะดูแลเรื่องความปลอดภัยและสุขอนามัยของพนักงาน
    โดยให้ความสำคัญต่อการพัฒนาและเสริมสร้างวัฒนธรรมและบรรยากาศการทำงานที่ดี

-   สังคมและสิ่งแวดล้อม บริษัทเป็นพลเมืองดีในสังคมที่บริษัทดำเนินธุรกิจ
    บริษัทถือเป็นหน้าที่และความรับผิดชอบที่จะต้องดูแลและเคารพชุมชนที่พนักงานอาศัยอยู่
    รวมทั้งสิ่งแวดล้อมที่บริษัทตั้งอยู่ บริษัทส่งเสริมและสนับสนุนให้ชุมชนและสังคมมีสุขอนามัยที่ดี
    บริษัทมุ่งมั่นที่จะดูแลเรื่องการอนุรักษ์และปกป้องทรัพยากร โดยบริหารของเสียให้มีน้อยที่สุด
    มีแผนการนำวัสดุกลับมาใช้ใหม่ ใช้ซ้ำและป้องกันมลพิษ
    บริษัทดำเนินการพัฒนาผลิตภัณฑ์และกระบวนการผลิตที่เป็นมิตรกับสิ่งแวดล้อมและถูกต้องหรือสูงยิ่งกว่ามาตรฐานอุตสาหกรรมที่กฎหมายกำหนดไว้

การประชุมผู้ถือหุ้น

บริษัทถือว่าเป็นหน้าที่ของคณะกรรมการ ในการเข้าร่วมการประชุมผู้ถือหุ้น

ผู้ถือหุ้นทุกคนมีสิทธิเข้าร่วมประชุมทุกคราวที่จัดขึ้น โดยในปี 2551 บริษัทจัดการประชุมสามัญผู้ถือหุ้น
ณ ห้อง Meeting Room2 ศูนย์การประชุมแห่งชาติสิริกิติ์ กรุงเทพมหานคร
มีกรรมการเข้าร่วมประชุมรวม 8 ท่าน
โดยประธานในที่ประชุมได้แจ้งให้ผู้ถือหุ้นทราบถึงวิธีการลงคะแนนก่อนเริ่มการประชุม
ประธานเปิดโอกาสให้ผู้ถือหุ้นมีสิทธิอย่างเท่าเทียมกันในการสอบทานและตรวจสอบการดำเนินการของบริษัท
สอบถามและแสดงความคิดเห็นรวมถึงข้อเสนอแนะต่าง ๆ

ผู้ถือหุ้นสามารถลงคะแนนอย่างเสรีในเรื่องต่างๆของแต่ละหัวข้อของวาระการประชุม
ทั้งที่เป็นการเห็นด้วย ไม่เห็นด้วยหรือการงดออกเสียง
นอกจากนี้ผู้ถือหุ้นสามารถใช้สิทธิในการคัดเลือกบุคคลเข้ามาเป็นกรรมการของบริษัทตามที่เห็นสมควร
ผลการลงคะแนนเลือกกรรมการจะถูกบันทึกไว้ในรายงานการประชุมผู้ถือหุ้น

บริษัทได้จัดให้มีการบันทึกรายงานการประชุมผู้ถือหุ้นหลังจากการประชุมเสร็จสิ้น
และได้จัดส่งรายงานดังกล่าวให้แก่ทางราชการภายในระยะเวลาที่กำหนด

ภาวะผู้นำและวิสัยทัศน์

คณะกรรมการบริษัทประกอบด้วยสมาชิกที่มีศักยภาพและมีคุณสมบัติตรงตามที่กฎหมายและระเบียบปฏิบัติที่เกี่ยวข้องกำหนดไว้
เป็นผู้ทรงคุณวุฒิซึ่งมีความรู้ ทักษะ
ความชำนาญและประสบการณ์ที่เกี่ยวข้องกับการดำเนินงานของบริษัทในหลากหลายสาขา
กรรมการแต่ละคนมีความเป็นอิสระในการกำหนดกลยุทธ์ ทิศทาง นโยบายและพันธกิจของบริษัท
เพื่อประโยชน์ของผู้มีส่วนได้ส่วนเสียทุกฝ่าย

คณะกรรมการได้จัดให้บริษัทมีระบบการควบคุมภายใน
การตรวจสอบภายในและมาตรการบริหารความเสี่ยงที่มีประสิทธิผล
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจอย่างมีประสิทธิภาพเพื่อเพิ่มมูลค่าทางเศรษฐกิจสูงสุดให้แก่กิจการ

ความขัดแย้งทางผลประโยชน์

บริษัทถือเป็นความรับผิดชอบของบริษัทที่ต้องป้องกันมิให้เกิดความขัดแย้งทางผลประโยชน์
จึงได้กำหนดแนวทางการปฏิบัติเพื่อป้องกันและแก้ไขการกระทำของผู้บริหารอันอาจก่อให้เกิดความขัดแย้งทางผลประโยชน์กับผู้มีส่วนได้ส่วนเสีย
โดยบริษัทกำหนดนโยบาย
ข้อกำหนดและกระบวนการในการอนุมัติรายการธุรกรรมที่อาจก่อให้เกิดความขัดแย้งทางผลประโยชน์เพื่อให้กรรมการ
คณะผู้บริหารและพนักงาน รวมถึงผู้เกี่ยวข้องกับบริษัทปฏิบัติตาม นอกจากนี้
บริษัทยังสอดส่องดูแลให้ผู้เกี่ยวข้องทุกฝ่ายปฏิบัติตามหลักปฏิบัติที่บริษัทได้กำหนดขึ้นอย่างเคร่งครัดด้วย

หลักปฏิบัติที่บริษัทกำหนดไว้มีดังนี้

1.
คณะกรรมการได้มอบอำนาจให้คณะกรรมการตรวจสอบเป็นผู้ทบทวนและให้ความเห็นในรายการที่เกี่ยวข้องกัน
โดยเฉพาะอย่างยิ่งในเรื่องราคาและเงื่อนไขการขายที่ต้องเป็นไปอย่างยุติธรรม
เมื่อกระทำธุรกรรมกับบุคคลภายนอก

2. ห้ามมิให้กรรมการ ผู้บริหาร และพนักงานของบริษัท
ใช้ข้อมูลภายในที่ยังไม่เปิดเผยต่อสาธารณชนเพื่อแสวงหาผลประโยชน์ส่วนตนและเพื่อประโยชน์ของบุคคลอื่น
ทั้งนี้ รวมถึงเพื่อการซื้อขายหลักทรัพย์ของบริษัทด้วย

3.
กรรมการและผู้บริหารของบริษัทต้องรายงานการเปลี่ยนแปลงการถือครองหลักทรัพย์ต่อคณะกรรมการบริษัท
และคณะกรรมการกำกับหลักทรัพย์และตลาดหลักทรัพย์ ตามมาตรา 59 และมาตรา 275
แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ทั้งนี้
รวมถึงหลักทรัพย์ที่คู่สมรสและบุตรที่ยังไม่บรรลุนิติภาวะตามกฎของตลาดหลักทรัพย์แห่งประเทศไทยถือครองอยู่ด้วย

ในปี 2551 บริษัทมีรายการที่เกี่ยวโยงกัน ตามรายละเอียดที่ระบุไว้ในหมายเหตุประกอบงบการเงิน

เรื่องรายการบัญชีกับบริษัทย่อยและบริษัทที่เกี่ยวข้องกัน
ซึ่งรายการที่เกิดขึ้นผ่านการพิจารณาและอนุมัติโดยผู้มีอำนาจอนุมัติ
มีการต่อรองเงื่อนไขและปฏิบัติตามแนวทางการค้าทั่วไป เสมือนการทำรายการกับบุคคลภายนอก

จริยธรรมทางธุรกิจ

บริษัท มุ่งมั่นดำเนินธุรกิจโดยยึดมั่นในจริยธรรมเพื่อผลประโยชน์ของผู้มีส่วนได้ส่วนเสียทุกฝ่าย
บริษัทถือมั่นในจรรยาบรรณในการดำเนินธุรกิจ
ซึ่งกำหนดขึ้นจากมาตรฐานและความรับผิดชอบอันเป็นพื้นฐานอุดมการณ์ซึ่งบริษัทยึดปฏิบัติจนเป็นเสมือนวัฒนธรรมของบริษัท
ได้แก่ คุณภาพ ความซื่อสัตย์สุจริต การให้โอกาสที่เท่าเทียมกัน
และการเคารพและให้เกียรติซึ่งกันและกัน

บริษัทได้กำหนดหลักเกณฑ์การกำกับดูแลกิจการตามหลักบรรษัทภิบาล
ขึ้นเพื่อเป็นแนวทางให้คณะกรรมการบริษัทปฏิบัติหน้าที่กำกับดูแลกิจการของบริษัทไปในแนวทางที่สอดคล้องกับอุดมการณ์ที่บริษัทยึดถือ

บริษัทได้นำระบบบริหารความเสี่ยงและการควบคุมและตรวจสอบภายในมาใช้เพื่อแสดงความโปร่งใสและความสุจริตในการดำเนินธุรกิจตามหลักบรรษัทภิบาล
บริษัทดำเนินธุรกิจตามแนวทางที่ผู้ถือหุ้นเห็นชอบและถูกต้องตามกฎหมาย
และเป็นไปตามข้อบังคับบริษัท ภายใต้กรอบของจริยธรรมที่ดี
โดยมีเจตนารมณ์ร่วมกันที่จะกำกับดูแลให้การดำเนินงานของคณะผู้บริหารมีประสิทธิภาพ
ถูกต้องและเที่ยงธรรมต่อผู้มีส่วนได้เสียทุกฝ่าย

บริษัทเชื่อว่าการกำกับดูแลกิจการที่ดีตามหลักบรรษัทภิบาล
รวมทั้งการยึดมั่นในจริยธรรมในการดำเนินธุรกิจ จะส่งเสริมการดำเนินธุรกิจของบริษัทให้ยั่งยืน
เที่ยงธรรม อีกทั้งจะช่วยเพิ่มความสามารถในการแข่งขัน
อันจะสร้างมูลค่าสูงสุดให้แก่กิจการและก่อให้เกิดความมั่งคั่งต่อผู้ถือหุ้นด้วยเช่นกัน

  การถ่วงดุลของกรรมการที่ไม่เป็นผู้บริหาร

  ณ 31 ธันวาคม 2551 คณะกรรมการบริษัทมีจำนวน 9 ท่าน ประกอบด้วย

  - กรรมการที่เป็นผู้บริหาร 2 ท่าน

  - กรรมการที่ไม่เป็นผู้บริหาร 2 ท่าน

  - กรรมการอิสระ 5 ท่าน

โครงสร้างคณะกรรมการประกอบด้วยกรรมการอิสระมากกว่า 1 ใน 3 ของกรรมการทั้งคณะ
ซึ่งทำให้เกิดการถ่วงดุลกันอย่างเหมาะสม

การรวมหรือแยกตำแหน่ง

บริษัทได้มีนโยบายแบ่งแยกบทบาทระหว่างประธานกรรมการและกรรมการผู้จัดการออกจากกัน โดยมิให้เป็นบุคคลเดียวกัน ทั้งนี้ เพื่อเป็นการแบ่งแยกหน้าที่การกำหนดนโยบายและการกำกับดูแลกิจการออกจากหน้าที่การบริหารงานประจำอย่างชัดเจน แต่เนื่องจากกรรมการผู้จัดการท่านเดิมได้ครบเกษียณอายุงานในปี 2550 เพื่อให้การดำเนินธุรกิจเป็นไปอย่างต่อเนื่อง ประธานกรรมการจึงเข้าดำรงตำแหน่งกรรมการผู้จัดการอีกตำแหน่งในระหว่างการสรรหากรรมการผู้จัดการท่านใหม่ 

 อนึ่งในปี 2552 ประธานกรรมการได้ลาออกจากตำแน่งกรรมการผู้จัดการมีผลวันที่ 1 มีนาคม 2552 ที่ประชุมคณะกรรมการบริษัทครั้งที่ 2/2552 เมื่อวันที่ 24 กุมภาพันธ์ 2552 ได้มีมติเอกฉันท์แต่งตั้งนางศันสนีย์ สุภัทรวณิชย์ เป็นกรรมการผู้จัดการ มีผลตั้งแต่วันที่ 1 มีนาคม 2552 

ค่าตอบแทนกรรมการและผู้บริหาร

การให้ค่าตอบแทนกรรมการเป็นไปตามหลักการและนโยบายที่คณะกรรมการบริษัทกำหนดและเห็นชอบ
ซึ่งเป็นไปตามความรับผิดชอบของกรรมการแต่ละคน และสอดคล้องกับผลการดำเนินงาน
สถานะทางการเงิน และกลยุทธ์ในการดำเนินงานของบริษัท
โดยคณะกรรมการสรรหาและพิจารณาค่าตอบแทนเป็นผู้พิจารณาและนำเสนอค่าตอบแทนที่เหมาะสมต่อคณะกรรมการบริษัท
เพื่อพิจารณานำเสนอต่อที่ประชุมผู้ถือหุ้นเพื่ออนุมัติ

สำหรับค่าตอบแทนผู้บริหาร
บริษัทมีกระบวนการพิจารณาค่าตอบแทนที่เหมาะสมโดยใช้มูลค่าตอบแทนของบริษัทในอุตสาหกรรมเดียวกันและมีขนาดใกล้เคียงกัน
รวมทั้งผลประกอบการของบริษัทและผลการปฏิบัติงานมาประกอบการพิจารณา

การประชุมคณะกรรมการ

การประชุมคณะกรรมการมีกำหนดประชุมเป็นประจำทุกวันอังคารในสัปดาห์ที่ 2 หรือ 3 ของเดือน
และมีการประชุมพิเศษเพิ่มตามความจำเป็น โดยมีการกำหนดวาระชัดเจนล่วงหน้า
และมีวาระรายงานผลการดำเนินงานเป็นประจำ
เลขานุการบริษัทได้จัดส่งหนังสือเชิญประชุมพร้อมระเบียบวาระการประชุมก่อนการประชุมล่วงหน้า 7
วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม โดยในปี 2551
คณะกรรมการมีการประชุมทั้งสิ้น 12 ครั้ง

  ทั้งนี้ ในการประชุมทุกครั้งได้มีการจดบันทึกเป็นลายลักษณ์อักษร และจัดเก็บรายงานการประชุม

ที่ผ่านการรับรองจากคณะกรรมการ พร้อมที่จะให้คณะกรรมการและผู้เกี่ยวข้องตรวจสอบได้

  คณะอนุกรรมการ

คณะกรรมการบริษัทมีอำนาจแต่งตั้งคณะกรรมการคณะย่อยขึ้นเพื่อปฏิบัติงานและดูแลกิจการเฉพาะเรื่องด้านต่างๆ
แทนและกระทำในนามของคณะกรรมการบริษัท ทั้งนี้
เพื่อให้มั่นใจว่ากิจการของบริษัทเป็นไปโดยเที่ยงธรรม มีประสิทธิภาพและประสิทธิผล

ปัจจุบันคณะกรรมการได้แต่งตั้งกรรมการเฉพาะเรื่องขึ้น 2 ชุด ได้แก่
คณะกรรมการตรวจสอบและคณะกรรมการสรรหาและพิจารณาค่าตอบแทน โดยกรรมการทั้ง 2 ชุด
ต้องรายงานผลการดำเนินงานต่อคณะกรรมการบริษัทอย่างสม่ำเสมอตามระยะเวลาที่กำหนด

บริษัทมีนโยบายจะแต่งตั้งกรรมการเฉพาะเรื่องขึ้นอีกในอนาคต ตามความจำเป็นและความเหมาะสม
เพื่อให้สอดคล้องกับสภาพแวดล้อมทางธุรกิจที่มีการเปลี่ยนแปลงอย่างรวดเร็ว

  ระบบการควบคุมและการตรวจสอบภายใน

บริษัทให้ความสำคัญและมุ่งเน้นให้บริษัทมีระบบการควบคุมภายในที่มีประสิทธิภาพ
และเหมาะสมกับการดำเนินงานในทุกระดับของการบริหารจัดการ ทั้งนี้
เพื่อป้องกันความเสียหายที่อาจเกิดขึ้นกับบริษัท
รวมถึงเพื่อป้องกันมิให้มีการใช้อำนาจในทางที่มิชอบเพื่อผลประโยชน์ส่วนตน

บริษัทกำหนดภาระหน้าที่และความรับผิดชอบและอำนาจดำเนินการของผู้บริหารและผู้ปฎิบัติงานไว้อย่างชัดเจน
คณะกรรมการได้กำหนดนโยบายการควบคุมภายในไว้ในหลักการการกำกับดูแลกิจการที่ดีตามหลักบรรษัทภิบาล
ซึ่งมีรายละเอียดครอบคลุมการควบคุมภายในด้านต่างๆ เช่น
การควบคุมดูแลการใช้ทรัพย์สินของบริษัทให้เกิดประโยชน์สูงสุด การใช้ระบบสารสนเทศ
การเข้าถึงและใช้ข้อมูลที่สำคัญด้านต่างๆ เป็นต้น

สาระสำคัญของระบบการควบคุมภายในและระบบตรวจสอบภายใน มีดังนี้

1.
จัดให้มีผู้ตรวจสอบอิสระซึ่งเป็นบริษัทสากลมาทำหน้าที่ดำเนินการสอบทานและประเมินประสิทธิภาพ
ความเพียงพอ ของระบบควบคุมภายในด้านต่างๆ ของบริษัท
ภายใต้การกำกับดูแลของคณะกรรมการตรวจสอบ เพื่อให้ความมั่นใจว่า การปฏิบัติงานหลักๆ
และรายงานทางการเงินที่สำคัญของบริษัทได้ดำเนินการไปในแนวทางที่บริษัทกำหนดอย่างมีประสิทธิภาพ
ภายใต้กรอบของกฎหมายและข้อกำหนดที่เกี่ยวข้องกับบริษัท
และมีความเสี่ยงในระดับที่ยอมรับและบริหารจัดการได้

2.
คณะกรรมการตรวจสอบมีหน้าที่ให้ความมั่นใจว่าบริษัทมีระบบการควบคุมภายในที่เพียงพอและเหมาะสมกับการดำเนินธุรกิจในปัจจุบัน
ผลการตรวจประเมินการควบคุมภายในแสดงไว้ในรายงานประจำปีของบริษัท
และเปิดเผยรายละเอียดดังปรากฏอยู่ในแบบรายงาน 56-1 ที่นำส่งตลาดหลักทรัพย์แห่งประเทศไทย

3. บริษัทจัดทำนโยบายเป็นลายลักษณ์อักษรและกำหนดกระบวนการปฏิบัติงานสำหรับหน้าที่ต่างๆ
ในบริษัท
รวมถึงจัดปฐมนิเทศและฝึกอบรมให้กับพนักงานเพื่อก่อให้เกิดความเข้าใจร่วมกันอันจะนำไปสู่การปฏิบัติงานอย่างมีประสิทธิภาพ

4. บริษัทจัดให้มีรายละเอียดของหน้าที่งาน (Job Description)
เป็นลายลักษณ์อักษรอย่างชัดเจนสำหรับหน้าที่งานทุกชนิดและทุกระดับ

5.
บริษัทตระหนักถึงความสำคัญของระบบเทคโนโลยีสารสนเทศและฐานข้อมูลในการให้ข้อมูลที่เป็นปัจจุบัน
แม่นยำ เพียงพอและตรงตามกำหนดเวลา สำหรับคณะกรรมการและผู้บริหารใช้ตัดสินใจ
บริษัทจึงจัดให้มีระบบบัญชีและระบบเทคโนโลยีสารสนเทศที่เหมาะสม

  คณะกรรมการมีความเห็นว่าระบบควบคุมภายในของบริษัทโดยรวมอยู่ในระดับที่น่าพอใจ และ

สามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัท ณ วันที่ 31
ธันวาคม 2551

  รายงานของคณะกรรมการ

คณะกรรมการบริษัทมีหน้าที่รับผิดชอบต่อรายงานทางการเงินของบริษัท
และสารสนเทศทางการเงินที่ปรากฏอยู่ในรายงานประจำปี ทั้งนี้
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
คณะกรรมการต้องใช้ดุลยพินิจและความถี่ถ้วนในการจัดเตรียมรายงาน
ให้มีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัท จัดให้มีการทำงบดุลและงบกำไรขาดทุน ณ วันสิ้นสุดรอบปีบัญชี
เป็นรายงานประจำปีเสนอต่อที่ประชุมสามัญประจำปีของผู้ถือหุ้นตามที่กฎหมายกำหนด
และคณะกรรมการบริษัทต้องรายงานผลการดำเนินงานของบริษัทในรอบปีที่ผ่านมาให้ผู้ถือหุ้นรับทราบในการประชุมสามัญประจำปีผู้ถือหุ้น

  ความสัมพันธ์กับผู้ลงทุน

บริษัทตระหนักดีว่าข่าวและเรื่องของบริษัทที่เผยแพร่ผ่านสื่อมวลชน
ความสัมพันธ์ระหว่างบริษัทกับบริษัทอื่นที่อาจจะเป็นคู่ค้ากับบริษัทในอนาคต
รวมถึงความสัมพันธ์กับผู้ที่อยู่ในแวดวงการเงิน สามารถเสริมสร้างภาพลักษณ์ของสินค้าและของบริษัท
รวมทั้งจะช่วยสร้างความเชื่อมั่นที่ผู้ลงทุนและสาธารณชนมีต่อบริษัทให้มากยิ่งขึ้น

บริษัทได้กำหนดนโยบายซึ่งผ่านความเห็นชอบจากคณะกรรมการบริษัท
ว่าด้วยการติดต่อสื่อสารกับบุคคลภายนอกไว้อย่างชัดเจน
บริษัทให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
ทั้งรายงานการเงินและข้อมูลทั่วไป
ตลอดจนข้อมูลสำคัญที่อาจจะมีผลกระทบต่อราคาหลักทรัพย์ของบริษัท

บริษัทได้จัดให้มีผู้ดูแลงานลงทุนสัมพันธ์
โดยมีวัตถุประสงค์และหน้าที่รับผิดชอบในการบริหารจัดการกิจกรรมที่เกี่ยวข้องกับนักลงทุน
หน่วยงานนี้เป็นศูนย์กลางในการกระจายและเผยแพร่ข้อมูลข่าวสารต่างๆ ให้ผู้ถือหุ้น นักลงทุน
นักวิเคราะห์ หน่วยงานจัดอันดับความน่าเชื่อถือ และสาธารณชนผู้เกี่ยวข้อง ทั้งนี้
การกระจายและเผยแพร่ข่าวสารจะกระทำผ่านช่องทางต่างๆ หลายช่องทาง เช่น
ผ่านตลาดหลักทรัพย์แห่งประเทศไทย นอกจากนี้ นักลงทุนสามารถติดต่อบริษัท
เพื่อขอข้อมูลและข่าวสารต่าง ๆ ได้โดยตรงที่หน่วยงานลงทุนสัมพันธ์ โทรศัพท์หมายเลข 66 (0)
2661 6556 ต่อ 111 หรือ 209 หรือ ที่ www.oceanglass.com หรือ e-mail:
ir@oceanglass.com

(5) การดูแลเรื่องการใช้ข้อมูลภายใน

การใช้ข้อมูลภายในเพื่อซื้อขายหรือเพื่อโน้มน้าวการซื้อขายหลักทรัพย์ของบริษัทในตลาดหลักทรัพย์
เป็นการฝ่าฝืนกฎหมายและระเบียบว่าด้วยการซื้อขายหลักทรัพย์ขั้นรุนแรง
และเป็นการฝ่าฝืนนโยบายและระเบียบการทำงานของบริษัทขั้นร้ายแรงด้วย

ตัวอย่างของข้อมูลภายในได้แก่ ข้อมูลทางการเงินที่บริษัทยังไม่ได้เปิดเผยต่อสาธารณชน
แผนการควบรวมหรือเข้าครอบครองกิจการ การเปลี่ยนแปลงมูลค่าหุ้นที่ตราไว้
ข้อมูลเรื่องผลิตภัณฑ์ใหม่ แผนการตลาด สัญญาการจัดซื้อจัดจ้าง และแผนการผลิต
ข้อมูลภายในถือเป็นสิ่งสำคัญเมื่อสามารถนำไปใช้เป็นประโยชน์ในการชักจูงให้เกิดการซื้อ
การถือครองหรือขายหลักทรัพย์ของบริษัท

บริษัทห้ามมิให้พนักงานใช้เนื้อหาของข้อมูลภายในเพื่อซื้อขายหลักทรัพย์ของบริษัท
รวมทั้งห้ามนำข้อมูลเกี่ยวกับบริษัทอื่นๆ ที่เกี่ยวข้องกับบริษัท เช่น ผู้ผลิตของบริษัท ไปใช้ประโยชน์
และห้ามพนักงานเผยแพร่เนื้อหาของข้อมูลภายในหรือแนะเป็นนัยต่อบุคคลใดก็ตามที่อาจกระทำการซื้อหรือขายหลักทรัพย์ของบริษัท

  กรรมการและผู้บริหารบริษัทตลอดจนคู่สมรสและบุตรที่ยังไม่บรรลุนิติภาวะต้องไม่ทำการซื้อขายหุ้นของบริษัทในขณะที่มีข้อมูลซึ่งหากเปิดเผยต่อสาธารณชนแล้ว
  มีความเป็นไปได้ที่จะส่งผลต่อการเปลี่ยนแปลงอย่างมีนัยสำคัญของราคาหุ้นของบริษัทในตลาดหลักทรัพย์

  กรรมการและผู้บริหารต้องดำเนินการเพื่อให้แน่ใจว่า ข้อมูลที่ยังไม่ได้เปิดเผยต่อสาธารณชน
  ซึ่งเป็นข้อมูลที่อาจมีผลที่สำคัญต่อการเปลี่ยนแปลงอย่างมีนัยสำคัญของราคา
  หรือมูลค่าหลักทรัพย์ของบริษัท ต้องไม่ถูกเปิดเผยต่อบุคคลอื่นที่อาจมีอิทธิพลในการเข้าจองซื้อ
  ซื้อหรือขายหุ้นนั้นๆ

นอกจากนี้กรรมการและผู้บริหารของบริษัทตลอดจนคู่สมรสและบุตรที่ยังไม่บรรลุนิติภาวะ
ต้องรายงานการซื้อหรือขายหลักทรัพย์ของบริษัทตามข้อกำหนด
และบริษัทต้องรายงานการซื้อหรือขายหลักทรัพย์นั้น
ในการประชุมกรรมการบริษัทที่จัดขึ้นเป็นประจำทุกเดือน

(6) บุคลากร

บริษัทเชื่อว่าพนักงานเป็นทรัพยากรที่มีค่าที่สุดของบริษัท
จึงจัดให้มีการฝึกอบรมและพัฒนาอย่างต่อเนื่องเพื่อให้พนักงานมีทักษะที่จำเป็นสำหรับการปฏิบัติงานและการสร้างความพึงพอใจให้ลูกค้า
บริษัทเชื่อมั่นในการให้โอกาสในการจ้างงาน การปฏิบัติต่อพนักงานอย่างเท่าเทียม เป็นธรรม
และให้ผลตอบแทนที่เหมาะสม นอกจากนี้
บริษัทยังมุ่งมั่นที่จะดูแลเรื่องความปลอดภัยและสุขอนามัยของพนักงาน
โดยให้ความสำคัญต่อการพัฒนาและเสริมสร้างวัฒนธรรมและบรรยากาศการทำงานที่ดี

บริษัทยอมรับและให้ความสำคัญกับความหลากหลายของพนักงาน บริษัทยึดมั่นในหลักความเสมอภาค
การว่าจ้างและการเลื่อนตำแหน่งพนักงานกระทำไปตามเป้าประสงค์ทางธุรกิจของบริษัท
ตำแหน่งงานที่บริษัทเห็นควรให้มีและคุณสมบัติของแต่ละบุคคล โดยไม่คำนึงถึงเชื้อชาติ สัญชาติ สีผิว
ความเชื่อทางศาสนา เพศ อายุ สถานะการสมรสหรือสถานะอื่นใดที่กฎหมายคุ้มครองไว้

บริษัทจะไม่ว่าจ้างผู้ที่มีอายุต่ำกว่าเกณฑ์ที่กฎหมายกำหนด
นอกจากนี้บริษัทจะไม่ใช้แรงงานที่ไม่สมัครใจหรือแรงงานผิดกฎหมายเป็นอันขาด

บริษัทมีนโยบายดูแลให้สภาพแวดล้อมในการทำงานปราศจากการปฏิบัติด้วยอคติและการกีดกัน
รวมทั้งการคุกคามหรือล่วงละเมิดใดๆ

บริษัทจัดให้มีการอบรมอยู่เสมอ เพื่อให้พนักงานได้เพิ่มพูนความรู้และทักษะในการปฏิบัติงานใหม่ๆ
สอดคล้องกับธุรกิจที่มีการเปลี่ยนแปลงอย่างรวดเร็วในปัจจุบัน
ตำแหน่งงานแต่ละหน้าที่ล้วนแต่เปิดกว้างพร้อมให้พนักงานทุกคนเติบโตได้เต็มที่ตามศักยภาพของตน

นโยบายด้านการบริหารทรัพยากรบุคคลของบริษัทสอดคล้องกับเจตนารมณ์และบทบังคับของกฎหมาย
บริษัทถือเป็นความรับผิดชอบที่จะต้องดูแลให้พนักงานทุกคนตระหนักถึงกฎหมายและระเบียบปฏิบัติที่เกี่ยวข้องกับหน้าที่งานของตน

พนักงานของบริษัททุกคนมีสิทธิในการร้องเรียน ร้องทุกข์หรือรายงาน
เกี่ยวกับการละเมิดสิทธิส่วนบุคคลหรือสิทธิมนุษยชน การล่วงละเมิดหรือคุกคาม การกลั่นแกล้ง
หรือการกระทำที่ไม่เป็นธรรมที่เกิดขึ้นกับตนเองและผู้อื่น
โดยแจ้งเรื่องไปยังผู้บังคับบัญชาหรือสำนักงานบริหารทรัพยากรบุคคล
บริษัทจะสืบสวนเหตุการณ์ที่ได้รับแจ้งทันที
กับทั้งจะดำเนินการจัดการและแก้ไขการกระทำอย่างทันท่วงที
บริษัทให้การรับรองว่าจะคุ้มครองบุคคลที่เป็นผู้รายงานเรื่องอย่างเหมาะสม
ข้อมูลที่แจ้งมาจะถูกรักษาไว้เป็นความลับและจะไม่ส่งผลกระทบต่อหน้าที่งาน
ชื่อเสียงหรือการจ้างงาน

ณ วันที่ 31 ธันวาคม 2551 บริษัทมีพนักงานรวมทั้งสิ้น 771 คน โดยแบ่งตามสายงาน ดังนี้
สายการตลาด 150 คน สายงานสนับสนุน จำนวน 63 คน และสายการผลิตจำนวน 558 คน
โดยในปี 2551 ที่ผ่านมาบริษัทได้จ่ายผลตอบแทนรวมให้แก่พนักงานทั้งสิ้น จำนวน 275.8 ล้านบาท